გიორგი დანელია

გიორგი დანელია (დ. 25 მარაშინათუთა, 1930, ქართი; — ღ. 4 პირელი, 2019გარდაიცვალა კინორეჟისორი გიორგი დანელია 1tv.ge, მოსკოვი, რუსეთი) — ქორთუ დო რუსი კინორეჟისორი, ჩინებული რე მუში „ნარღიამი კომედიეფით“, მუჭოთ კინ მუს უჯოხოდჷ დორხველი ნახანდეფშა.

გურაფულენდჷ მოსკოვიშ არქიტექტურულ ინსტიტუტოს დო ართი პერიოდი არქიტექტორო მუშენდჷ. თიში ფილმი „მა გილურქ მოსკოვს“ ნიკიტა მიხალკოვიშ კათაფათ ხრუშჩოვიშ გეტიბაფაშ პერიოდიშ ართ-ართი არძაშე დჷმახასიათაფალი ეჭარუა რე. დანელიაშ არძაშე პოპულარული ფილმეფი რე „მიმინო“ (1977), ქორთუ პილოტიშ დუდგინალიშ გეშა მოსკოვს, დო „დამორჩილიშ მარათონი“ (1980), მათანგალშე, ნამუთ ჩილს დო შურიმშინეშ შქას ჟირ-დაჩხირს შქას რე. 1986 წანას თიქ გჷნიღჷ ვართფერ ედომუშამი მენცარულ ფანტასტიკა „ქინ-ძა-ძა“. 

დანელიაშ ფილმეფს დახე ირო მუკმორჩქინდუ თიშ ჩილი ლიუბოვ სოკოლოვა, ნამუთ გინესიშ წინგიშა რე მიშაჸონაფილი, არძაშე მიარერიცხუამი გინოღალეფით კინოშ ისტორიას, დო თაშნეშე თიშ მაჸალე ევგენი ლეონოვი. დანელიას ოკათე არტისტიშ წოდებაა მიაჩჷ 1990 წანას.

მოგვიანაფათ დანელია კინორეჟისორ გალინა იურკოვაშ იგურგინჷ; მუსხირენ ანიმაციურ პროექტის ოკათუდჷ დო რუსეთიშ კინოაკადემიაშით რინაშული მენაჭირჷნაფეფშო ოპატიე ჯილდო მეჩჷ.

გიორგი დანელიაქ 2019 წანაშ 4 პირელს, 88 წანაშ ხანს ღუეჷ, მოსკოვს.

ფილმოგრაფია

 სერიოჟა (1960)
 რზა ნიშმიორინწკჷმა (Путь к причалу) (1962)
 გილურქ მოსკოვიშ შოშეეფს (Я шагаю по Москве) (1963)
 33 (1965)
 ვენარღა! (Не горюй) (1969)
 ჰეკლბერი ფინიშ დუდგინალეფი (Совсем пропащий; 1972)
 აფონია (Афоня) (1975)
 მიმინო (Мимино) (1977)
 დამორჩილიშ მარათონი (Осенний марафон) (1979)
 ჩელამურეფი ცენდჷ (Слёзы капали) (1982)
 ქინ-ძა-ძა (Кин-Дза-Дза) (1986)
 პასპორტი (Паспорт) (1990)
 ნასტია (Настя) (1993)
  არიოლი დო რეშკა (Орёл и решка) (1995)
 ფორტუნა (Фортуна) (2000)
 კუ! ქინ-ძა-ძა (2013)

 რესურსეფი ინტერნეტის 

 ბიოგრაფია, ფილმოგრაფია 

სქოლიო

კატეგორია:დუნაბადი 25 მარაშინათუთა
კატეგორია:ნაღურა 4 პირელი
კატეგორია:ქორთუ კინორეჟისორეფი

კატეგორია:ქართიშ საპატიე მენოღალეეფი (1984)
კატეგორია:მოსკოვს ნაღურეფი